C 80/16
SL
Uradni list Evropske unije
3.3.2023
(bb) spodbujanje zmanjšanja povpraševanja po energiji Cilj spodbujanja zmanjšanja povpraševanja po energiji se nanaša na ukrepe, usmerjene v proizvodne procese oziroma zagotavljanje storitev s strani podjetij, in je povezan z vprašanji, opisanimi v posebnem oddelku v nadaljevanju (Krepitev industrijske baze Evrope).
Primer kombiniranja ustreznih stroškov energije s strukturnimi ukrepi bi lahko bil začasno finančno nadomestilo za izgube pri proizvodnji zaradi kratkoročnega zmanjšanja povpraševanja po električni energiji, ki ga spremlja zahteva po naložbah z dolgoročnimi učinki, ki izpolnjujejo cilje REPowerEU (npr. zmanjšanje intenzivnosti toplogrednih plinov pri proizvodnji podjetja (11) do sredine leta 2026, na primer s prehodom na energijo iz obnovljivih virov ali ukrepi za varčevanje z energijo).
Naložbe v zmanjšanje povpraševanja po energiji bi lahko dopolnjevale tudi reforme, ki zagotavljajo regulativne spodbude za dolgotrajno izboljšanje energetske učinkovitosti, in sicer: — vzpostavitev točk „vse na enem mestu“, ki zagotavljajo svetovanje in pomoč (ne samo informacij) o priložnostih za prenovo stavb, energijskih izkaznicah in priporočilih na podlagi energetskih pregledov; — sheme, ki spodbujajo energetsko prenovo stavb ali namestitev rešitev za ogrevanje, kot je opisano v oddelku b), točka 1.
(c)
odpravljanje notranjih in čezmejnih ozkih grl pri prenosu in distribuciji energije, podpiranje shranjevanja električne energije in pospeševanje vključevanja obnovljivih virov energije ter podpiranje brezemisijskega prometa in njegove infrastrukture, vključno z železnicami Primeri ukrepov, povezanih s prenosom, distribucijo in shranjevanjem energije, vključujejo: — objekte za shranjevanje električne energije, zlasti za podporo pri uvajanju obnovljivih virov energije in/ali za minimizacijo prezasedenosti; — razvoj nacionalnih distribucijskih in prenosnih omrežij električne energije, zlasti za odpravo ozkih grl in spodbujanje nadaljnjega vključevanja obnovljivih virov energije; — gradnjo elektroenergetskih povezovalnih daljnovodov; — reforme dajatev in spodbujanje projektov omrežne povezljivosti; — reforme za povečanje prožnosti elektroenergetskega sistema; — oblikovanje preglednih časovnic za posodobitve distribucijskih in prenosnih omrežij ter dražb energije iz obnovljivih virov.
Primeri ukrepov, povezanih z brezemisijskim prometom, bi vključevali naložbe ali reforme za: — uvedbo vozil brez izpušnih emisij, kot so 100 % električna vozila ali vozila z gorivnimi celicami na vodik in brezemisijska plovila/zrakoplovi; — obnovo brezemisijskih prevoznih virov in naknadno opremljanje brezemisijskih prevoznih virov in infrastrukture za vozila in plovila/zrakoplove brez izpušnih emisij; — uvedbo brezemisijskih tirnih vozil za železniški promet ter železniške infrastrukture in povezanih podsistemov za brezemisijska tirna vozila; postavitev električnih napajalnih postaj, posodobitev priključkov na električno omrežje, polnilnih postaj za vodik ali električnih cestnih sistemov; — uvedbo reform regulativnega okvira za spodbujanje naknadne predelave malih avtomobilov z notranjim zgorevanjem v električna vozila s pospešitvijo postopka homologacije za naknadno predelavo; zagotavljanje spodbud za naknadno opremljanje za gospodarstvo in potrošnike (davčne spodbude, ugodna posojila ali subvencije za vnaprejšnje naložbe) in razvoj kampanje ozaveščanja; — naložbe v proizvodnjo letalskih goriv iz obnovljivega vodika in reforme za spodbujanje proizvodnje.
(d)
podpiranje ciljev iz točk (a), (b), (ba), (bb) in (c) s pospešenim preusposabljanjem delovne sile v smeri zelenih in z njimi povezanih digitalnih znanj in spretnosti ter podpiranje vrednostnih verig kritičnih surovin in tehnologij, povezanih z zelenim prehodom
(11) Za podporo napravam, ki so vključene v sistem EU za trgovanje z emisijami, se bodo uporabljala merila, določena v tehničnih smernicah za načelo, da se ne škoduje bistveno, in prilogah izvedbenih sklepov Sveta.